เมื่อ 28/2/60 ได้เข้ารับการผ่าตัดนิ่วในถุงน้ำดี เป็นการผ่าตัดแบบตัดทิ้งทั้งถุง หลังจากนั้นก็ใช้ชีวิตตามปกติ เมื่อปีที่แล้วมีอาการปวดจุกกลางอกไปหาที่ รพ.ตามสิทธิ์รักษาประกันสังคมก็ได้ยาลดกรด Miracid มาหลังจากนั้นอาการก็หาย จนวันที่ 18/2/63 ตื่นมาตอน 3.20 ปวดจุกกลางอก แสบร้อน เลยทานกาวิสคอนไป 2 ซองแล้วพยายามนอน แต่ก็ปวดจนนอนไม่ได้ แต่อาการมาดีขึ้นตอน 7.00 เช้า 19/2/63 ต้องไปทำงาน ตจว เลยซื้อ Miracid มากิน ตอนนี้อาการดีขึ้น แต่ก็ยังปวดจุกนิดใต้ราวนมขวา ปวดทะลุมาด้านหลัง ควรทำยังไงดีคะ
สวัสดีค่ะ อาการจุกแน่นลิ้นปี่ แสบร้อนนั้นอาจจะเกิดจากกระเพาะอาหารอักเสบหรือมีแผลในกระเพาะอาหาร กรดไหลย้อน เยื่อหุ้มปอดอักเสบ กล้ามเนื้ออกอักเสบเป็นต้นหลังการผ่าตัดนิ่วในถุงน้ำดีไปแล้ว ไม่น่าจะมีอาการปวดจากเรื่องของถุงน้ำดีได้อีกจากอาการเบื้องต้นนั้นคิดว่าเกี่ยวกับกระเพาะอาหารหรือกรดไหลย้อนมากที่สุด ซึ่งการรักษาเน้นที่การปรับพฤติกรรมร่วมกับรับประทานยาลดกรดในกระเพาะภายใต้การดูแลของแพทย์ร่วมด้วยค่ะ โดยควรที่จะงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารค่ะหากยังมีอาการปวดจุกลิ้นปี่เป็นเรื้อรัง ทำให้กินได้น้อย อาเจียน น้ำหนักลด ถ่ายดำ ควรรีบไปพบแพทย์เพื่อตรวจเพิ่มเติม